Hyvä katsoja! Tervetuloa Herra käyttää lääkäriä -ohjelmaan!
Näissä jaksoissa olen puhunut riippuvuussairauksista.
Kun joku on pahasti riippuvainen, niin aina mukana on lähiomaisia.
On hyvin tärkeää muistaa lähiomaiset ja auttaa heitä.
Erilaiset järjestöt auttavat siinä.
Aiemmin mainitsin, että AA auttaa alkoholistia -
ja Al-Anon esimerkiksi auttaa lähiomaisia.
Tässä on tärkeää luoda molemminpuolinen luottamus -
eli haetaan ihmisen parasta. Ei muita takaa-ajatuksia.
Tämä on ns. lähimmäisenrakkautta.
Se vaatii myös suurta kärsivällisyyttä ja retkahdusten sietoa, -
kuten olen jo aiemmin painottanut.
Keskusteluja ei pidä käydä toisen ollessa päihtynyt.
Se on ihan hukkaan heitettyä keskustelua.
On myös vältettävä kritiikkiä ja kaikenlaista häpäisyä, -
koska kyseessä on riippuvuus- SAIRAUS, -
joka muuttaa aivojen rakennetta ja toimintaa, solukalvojen toimintaa.
Otetaan siis ammattimainen ote ja ymmärretään, -
että kyse on sairaasta ihmisestä, jota pitää auttaa.
Monet eivät pidä sitä sairautena, mutta kyllä se on sairaus!
Siitä ei ole epäilystäkään. Se vaatii hoitoa muitten lailla.
Välittämisen on oltava vilpitöntä hyvien tulosten saamiseksi.
On hyvä muistaa, että päihdeongelmainen kieltää -
tietoisesti tai tiedostamattaan ongelman.
Pitää olla siis konkreettista näyttöä ongelmasta.
Varsinkin työterveyshuollossa on pidettävä kokous, -
missä on työterveyshoitaja, -lääkäri, luottamusmies -
ja henkilö itse. Pitää olla selvä näyttö ongelmasta, -
että sitä ei auta kieltäminen. Ei anneta potkuja, vaan autetaan -
ja tehdään hoitosopimus. Laitetaan katkaisuhoitoon ja seurantaan.
Näin se hoidetaan ammattimaisesti.
Jotain objektiivista kouriintuntuvaa näyttöä siis tarvitaan, -
varsinkin työ- ja opiskelija- terveydenhuollossa.
Ja on syytä tehdä se hoitosopimus! On hyvin tärkeää sitoutua hoitoon.
On ymmärrettävä, että jos hoidosta lipsutaan ja lähdetään pois, -
kun aletaan pelätä vieroitusoireita niin hoitosopimus on rikottu.
Silloin voi tulla varoituksia tai sanktioita.
Tämä asia otetaan siis vakavasti.
On myös ymmärrettävä, että ei tämä niin helppoa ole.
Pitkäaikaista suurkulutusta ei katkaista sormia napsauttamalla, -
vaan se vaatii työtä, ammattitaitoa -
ja voi olla todella tuskallista ja vaikeaa.
On hyvä muistaa, että monet suurkuluttajat pyhästi lupaavat -
lopettaa siihen, mutta kun vieroitusoireet alkavat, -
he eivät uskalla lopettaa. Tämäkin on ymmärrettävä.
Eivät he sitä ilkeyttään tee, -
vaan he eivät kerta kaikkiaan uskalla, -
varsinkin jos on aiemmin ollut delirium tremens -
eli vaikea juoppohulluus, niin sitä ei haluta kokea uudelleen.
No, mitä komplikaatioita riippuvuudesta tulee?
Riippuvuus on aika monimutkainen sairaus, -
jossa henkilö ei pysty itse lopettamaan itsetuhoista käytöstä.
Se vaurioittaa häntä psyykkisesti, fyysisesti -
ja tuhoaa hänen mahdollisuutensa normaaliin elämään.
Syntyvät vauriot riippuvat käytetystä aineesta -
tai vahingollisesta käyttäytymisestä.
Seksiriippuvuus, aikuisviihteen katsominen on tosi vaikea ongelma.
Kuten aiemmin totesin, se on ihan yhtä yleistä uskovilla -
kuin ei-uskovilla. Jopa 80 % siihen sortuu.
Se on varsinaista myrkkyä ja mädättää ihmisen sisältäpäin.
Sekin siis on otettava äärimmäisen vakavasti.
Seksiriippuvuus voi pahimmillaan johtaa sukupuolitauteihin.
Senhän lääkärit tietävät liiankin hyvin.
Suonensisäinen huumeenkäyttö voi johtaa C-hepatiittiin, -
HIV-tartuntaan ja muihin tulehduksiin.
H:gissä oli muutama vuosi sitten aika vaikea C-hepatiittiepidemia.
Silloin päätettiin aloittaa neulojen ja ruiskujen jakaminen.
Sitä vastustettiin kovin, kun ajateltiin aineidenkäytön helpottuvan.
Minäkin silloin olin eräässä päättävässä lautakunnassa.
Kaikkien yllätykseksi kristitty lääkäri sanoi, -
että niitä pitää jakaa. Muuten käy hullusti.
Vaikea C-hepatiittiepidemia saatiin poikki.
Hoito maksaa kymmeniä tuhansia.
Hyvin vaarallisena se voi aiheuttaa maksasyöpää ym.
Silloin ei oikeastaan ollut muuta ratkaisua.
Ihan hyvällä omallatunnolla kannatin neulojen ja ruiskujen vaihtoa.
Niitä vaihdetaan toista sataa tuhatta/vuosi.
Jos näin ei tehtäisi, -
täällä olisi valtavasti C-hepatiittimaksatulehdusta, -
joka on tosi ikävä tauti ja hyvin kallis hoitaa.
Tässä pitää siis olla pragmaattinen.
Sen sijaan en kannattanut Subutex-jakelua.
Siitähän tulikin Suomelle varsinainen erityishuumeongelma.
Sitä vedettiin suoneenkin.
Siinä on tiettyjä sidosaineita. Kun sitä pannaan neulalla suoneen, -
niin se voi esimerkiksi alkaa tuhota silmän verkkokalvoa.
Ei näitä ongelmia pitäisi luoda, puhumattakaan siitä, -
että eräät poliittiset tahot sallisivat kannabiksen viihdekäytön.
Se olisi varsinainen murhenäytelmä.
Usein monet samanaikaiset haitta- tekijät estävät päivittäisen elämän -
eli tuhoavat sen. Monet asiat vaikuttavat samansuuntaisesti -
ja pahentavat haittoja. Vähän harvinaisempia haittoja: -
kokaiini on tulossa Suomeen hyvää vauhtia.
Kokaiini voi tuhota nenäruston.
Voisi kertoa pienen anekdootin. Aikanaan Sigmund Freud -
ja korvalääkäri Wilhelm Fliess olivat hyviä kavereita.
Heistä suurin osa sairauksista johtui reflekseistä.
Sairaudet voisi parantaa -
hieromalla nenän väliseinään kokaiinia tietylle alueelle.
He kokeilivat sitä niin paljon, että jäivät koukkuun.
Freudin nenärusto, sierainten väliseinä tuhoutui.
Siihen tuli runsaasta kokaiinista reikä.
Tulee mieleen, että Freudin teokset on kirjoitettu -
melkoisessa kokaiinihumalassa.
Tupakoinnista on puhuttu paljon.
Suoraan sanottuna se lyhentää elämää 10 vuotta.
Tupakoitsija elää siis 10 vuotta vähemmän.
Jos jonkun isoisoisä eli 100-vuotiaaksi ja tupakoi, -
niin olisi elänyt 110-vuotiaaksi tupakoimattomana.
Se lyhentää elämää, lisää Alzheimer-riskiä, -
syöpäriskiä tietysti valtavasti.
Sitten on metamfetamiini.
Monet eivät ehkä tiedä, että se voi vaurioittaa hampaita vakavasti.
Heroiinin injektio suoneen voi aiheuttaa vakavan infektion -
ja kudostuhon, jopa raajan menetyksen.
Huumeiden polttaminen voi aiheuttaa vakavan keuhkovaurion.
Pössyttely on vaarallisempaa kuin tupakka.
Sekin tiedetään. Siitä ei puhuta mitään.
Kannabiksen käyttö lisää psykoosi- riskiä. Se on varma tutkimustulos.
Miksi siis sen vapaa viihdekäyttö pitäisi yhteiskunnan sallia?
Ei missään tapauksessa!
Riski loukkaantua päihtyneenä on suuri.
Tiesitkö, että päihtyneenä ajo aiheuttaa Suomessa -
joka 4. tiekuoleman?
Joka 4. tiekuoleman aiheuttaa siis päihtyneenä ajaminen. Iso asia.
No, eräät päihteet aiheuttavat väkivaltaista käytöstä.
Geneettinen alkoholismi on tosiasia.
Laskuhumalassa tehty väkivallanteko on aika tyypillistä -
tyyppi 2 miesalkoholisteille, joita on 25 % alkoholisteista.
Yliannostuskuolemat ovat lisääntymässä.
Yliannostelukuolema on tavallinen. Käytetään tuntematonta ainetta.
Se voi olla todella vahvaa.
Kuollaan ensimmäiseen yliannokseen, vaikkei tiedetty sen olevan sitä.
Yliannosteluun mennään aina, kun pyritään muuttamaan mielialaa.
On aika järkyttävää, mitä kaikkea näkee.
Olen ollut katutyössä paljon Lasarus-ambulanssissa -
nuorison mekastamisen keskellä kesäöinä.
Kerran 13-14-vuotiaat pikkutytöt kantoivat -
samaa ikäluokkaa olevaa sammunutta tyttöä paikalle.
Hän ei ollut herätettävissä, ja hänet vietiin lastensairaalaan.
Tuojat sanoivat, että ensin otettiin olutta.
Sitten poltettiin vähän kannabista ja ostettiin tabletti, -
jonka tämä nieli. Sitten tajunta hävisi.
Ei tämmöisen teini-ikäisen touhussa ole mitään tolkkua.
Teiniaivot ovat kohtuullisen vaaralliset.
Voi onnitella itseään, jos selviää hengissä teiniajasta -
ja saa lahjaksi 24-vuotiaana aikuisen aivot ja hassuttelu loppuu.
Se on vaarallista ja kadulla törmää kaikenlaisiin aineisiin.
Otetaan mitä tahansa, jotta saadaan pää sekaisin. Erittäin vaarallista!
Tästä voi seurata kooma tai kuolema.
Suomessa n. 230 henkeä menehtyy alkoholimyrkytykseen vuosittain.
Huumeiden/opioidien yliannostelu vie yllättäen n. 190 henkeä/vuosi!
Teini-ikäisten huumekuolemat ovat moninkertaistuneet -
ihan muutamassa vuodessa.
Vuonna 2018 yliannostuksen kaltaiseen huumemyrkytykseen kuoli -
20 teini-ikäistä.
Nämä ovat isoja asioita. Joka toinen viikko kuoli joku.
Mitä se elimistöön vaikuttaa? Sydän/verenkierto kuormittuvat, -
ja sydänkohtaus voi johtaa hengenmenoon.
Ei sydän tykkää tällaisesta ollenkaan hyvää.
Alkoholista johtuviin sairauksiin kuolee meillä n. 2 000 henkeä/v.
FAS (Fetal Alcohol Syndrome) ja FAE (Fetal Alcohol Effets) -
tarkoittavat alkoholin haittavaikutusta sikiöön.
Näitä lapsia syntyy yli 1 000/vuosi, -
kun teinitytötkin ovat aloittaneet alkoholin juonnin, -
joka sitten jatkuu myöhemmin.
Usein humalassa alkaa ensimmäinen raskaus, -
kun ei edes tiedetä, mistä on kyse.
Nämä ovat ikäviä asioita, joista pitäisi ehdottomasti puhua enemmän!
On mielenkiintoista todeta, mitä Raamatussa sanottiin -
Simsonin äidille jo 3 000 vuotta sitten.
Enkeli sanoi hänelle hänen odottaessaan voimamies Simsonia: -
"Olet raskaana ja saat pojan. Älä siis juo viiniä tai väkijuomaa."
Raskaudenaikainen alkoholinkäyttö oli kielletty Raamatussa -
jo tuhansia vuosia sitten.
No, mitä muita haittoja päihteiden käytöstä tulee?
Lopulta henkilökohtainen talous romahtaa.
Siirrytään asumaan ulkona, näkemään nälkää ja kerjäämään kadulla.
Mitä se aiheuttaa sairaaloille?
On järisyttävää, mitä se tekee.
Olen keskustellut paljon tehohoitolääkärien kanssa.
HYKS:ssä monet heistä ovat sanoneet minulle, -
etteivät he kohta jaksa näitä enää hoitaa, -
kun ne palaavat yhä uudelleen ns. tuhannen ryypyn huoltoon.
Tulee haimatulehdus. Se pelastetaan. Hinta 100 000 euroa.
Se tulee taas kuukauden kuluttua ja sama homma jne.
Jopa 20 % tehon vuodepaikoista voi olla tässä käytössä.
Päihteet, varsinkin alkoholi, käyttävät meillä 1/5 -
tehohoidon ja kuvantamisen resursseista. Ei mikään pikkujuttu.
Tästä tulevat miljardiluokan kustannukset yhteiskunnalle.
Eräs Töölön sairaalalääkäri vitsaili vähän aikaa sitten, -
että jos alkoholin myynti lopetettaisiin, -
he voisivat sulkea koko Töölön sairaalan.
Aika mielenkiintoinen kommentti ja aivan tosissaan sanottu.
Sitten on miljoonia krapulapäiviä alentunutta työtehoa.
Nämä ovat isoja, isoja asioita.
Riippuvuuksiin liittyy yleensä mielenterveysongelmia.
Ne voivat olla syynä huumeidenkäyttöön -
tai olla seurausta huumeidenkäytöstä.
Nämä on huomioitava/hoidettava vieroituksen jälkeen.
Jos tällainen ilmenee, se pitää diagnosoida ja hoitaa.
Huumeet heikentävät monia kehon fysiologisia toimintoja, -
mutta myös ajattelukykyä.
Kannabis heikentää kognitiivista toimintaa, siis työmuistia -
ja lisää psykoosialttiutta.
Sen laillistamisen puolustajat väittävät, -
ettei se lisää psykoosia. Kyllä se lisää sitä.
Maissa, joissa kannabiksen viihdekäyttö on laillistettu, -
huumeiden laiton myynti on tietysti lisääntynyt, kuten odotettua.
Tämä porttiteorian kieltäjille, -
että kannabis ei olisi portti kovempiin huumeisiin. Totta kai on.
Niissä USA:n osavaltioissa, joissa sen myynti/käyttö on laillista, -
muiden huumeiden myynti ja rikollisuus ovat kasvaneet odotetusti.
Muistetaan siis se, että päihteet vaikuttavat -
aivojen hermoverkkojen ja solu- kalvojen rakenteeseen/toimintoihin.
Kyseessä on päihteiden aiheuttama aivosairaus.
Psykoaktiiviset aineet voivat aiheuttaa harhoja, hallusinaatioita -
ja eräät jopa pysyviä (LSD) ja hyvin vakavia mielenterveyshäiriöitä, -
kuten kannabis lisää skitsofrenia- riskiä. Se on ihan selvää.
Luommeko sitä laillistamalla sen viihdekäytön? Kiitos ei.
LSD voi siis muuttaa todellisuuden- tajua ja aiheuttaa psykoosin.
Monet huumeet voivat aiheuttaa myös masennuksen.
Aika jännää, että nuorista huumeidenkäyttäjistä on tullut -
kaikkitietäviä farmakologeja. He haluavat ekstaasin jälkeen -
esim. antidepressiivilääkettä aivojen uudelleen käynnistämiseksi.
Nämä lääkeyhdistelmät voivat tappaa -
ja ovat Suomessakin tappaneet monia nuoria.
Sitten ahdistus, levottomuus, syyllisyydentunto ja häpeä ovat -
yleisiä pitkän huumeidenkäytön seurauksia.
Nämä ihmiset tarvitsevat apua, ei moittimista.
Heidät pitää ohjata hoitoon, auttaa ja muistaa, -
että hoito kannattaa aina.
Ei pidä ketään pitää toivottomana tapauksena, -
koska toivottomia tapauksia ei ole.
No, huumeidenkäyttäjät syrjäytyvät.
Yksinäisyys on yleistä, - ja sosiaalinen turvaverkko puuttuu.
Tämä lisää helposti huumeidenkäyttöä edelleen -
ja johtaa yhtä vaikeampaan kierteeseen.
Lopputuloksena on usein seurauksena vankilakierre, -
ja rahat huumeisiin hankitaan tekemällä rikoksia.
On hyvä tietää, että itsemurhariski on opioidikäyttäjillä 6-kertainen.
Tällainen erittäin merkittävä haittavaikutus.
Itsemurha tehdään usein heroiinilla, -
tai kuolema tulee lääkeyhdistelmien tuloksena ilman itsemurha-aikomusta
Näitä tapahtuu valitettavan paljon.
No, mitä pitäisi tehdä?
Asiallinen ja ammattimainen suhtau- tuminen muitten sairauksien tavoin, -
asioihin perehtyminen ja niiden opiskelu.
Näin ymmärretään vähän, mitä on tapahtumassa.
Tässä ratkaisevat tieteelliset ja tutkimukselliset argumentit.
Yhteiskunnan on siis kerta kaikkiaan ryhdistäydyttävä -
ja alkuunsa torpattava aikeet -
kannabiksen viihdekäytön sallimisesta.
Jos se sallitaan, niin näyttöä on, kuten totesin, -
että muu kovien huumeiden rikollisuus ei vähene vaan lisääntyy.
Jos käytön rangaistavuus poistetaan, -
niin huumekaupan rikostutkinta vaikeutuu.
Jos hallussapito sallitaan, niin poliisi ei voi enää kuulustella, -
mistä aine on saatu, ja rikostutkinta loppuu siihen.
On muistettava, että tässä taistellaan isoja vaikuttajia vastaan, -
jotka pyrkivät vaikuttamaan mielipiteisiin.
Huumeet ovat maailman suurin bisnes aseiden jälkeen.
Teinien mielipiteitä on aika helppo manipuloida -
kannabikselle myönteisiksi.
Eräs koulupoika sanoi biologian opettajan tunnilla sanoneen, -
että kannabiksen poltto on olutta turvallisempaa.
Näin hämmästyttäviä asioita tapahtuu.
Usein kuulee nuorilla olevan raikkaat, terveet, fiksut mielipiteet.
Ei se niin ole. Nuorisoa on tosi helppo manipuloida, jos mitä.
Ns. nuorison uusi, raikas, terve mielipide on sitä manipulaatiota, -
mitä erityisistä kanavista syydetään -
ja syötetään nuorten aivoihin, mitä nuoret toistavat.
On turha kuvitella, että nuorisossa asuisi -
jotain sisäsyntyistä suurta viisautta, -
vaan se on täysin manipuloitavissa. Se johtuu siitä, -
että huumekauppa on yksi maailman kolmesta suuresta liiketoiminnasta.
Taustalla on siis vaikuttajia, jotka haluavat sitä lisätä.
Alkoholimyynnin laajentamista ei myöskään pidä tehdä, -
koska tutkimus on helposti osoittanut, -
että hinta ja saatavuus vaikuttavat kulutukseen.
Niitä ruuveja säätelemällä siihen voidaan vaikuttaa.
Eivät siihen mitkään muut konstit auta.
Nyt pääsimme riippuvuus- ja addiktio-osion läpi.
Kuten huomaat, se on hyvin iso osa aivojen toimintaa -
ja koskee meitä jokaista, koska meillä kaikilla on mielihyväkeskus.
Toivon, että perehdyt tähän kokonaisuuteen paremmin, -
niin ymmärrät paremmin ja osaat auttaa lähimmäistäsi, -
jolla on vaikeuksia tällä alueella.
Seuraavaksi jatkan muista aivo- sairauksista ja oireista.
Päänsärky on yleinen oire vastaanotolla.
Yleisin oire käytännön lääkärille tulossa on kipu jossakin, -
ja päänsärky on aika yleistä.
Se on todella yleinen vaiva, -
mutta se voi kertoa myös jostain vakavasta asiasta taustalla.
Lähes jokainen kärsii päänsärystä joskus.
Kaikki tietävät, mitä päänsärky on.
Mistä päänsärky oikeastaan johtuu? Milloin on syytä lähteä lääkäriin?
Ne ovat tässä avainasioita.
No, päätä vihloo, jomottaa. Ohimolla on puristava tunne.
Takaraivoa kiristää. Joillakin on toispuoleinen särky.
Toisella on päälaella vihlaisuja. Nämähän ovat tuttuja asioita.
Kaikki tietävät, miltä päänsärky tuntuu.
On niitäkin, joilla ei ole koskaan ollut päänsärkyä.
Olen tavannut niitäkin, ihme kyllä, muttei niitä juurikaan ole.
Appiukko sanoi, ettei hän tiedä päänsärystä.
Hänellä ei ollut koskaan ollut sitä. Hän ei käyttänyt alkoholia.
Onko kerran vuodessa krapula- päänsärky -
vai neljästi viikossa päänsärky ilman selvää syytä? Se on iso ero.
Mistä kummasta päänsärky johtuu?
Voiko takana olla vakavia sairauksia? Milloin lääkäriin?
Nämä kysymykset askarruttavat monia.
Päänsärky on yleensä ns. ensisijaista.
Tällöin särky ei ole osa toista sairautta -
tai taustalla ei ole muuta. Se on vain pelkkää särkyä, -
ja siihen ehkä liittyviä oireita, kuten oksentamista.
Pahaan päänsärkyyn liittyy usein pahoinvointi ja oksentaminen.
Samanaikaisesti voi toki olla -
useita erityyppisiä päänsärkysairauksia, -
jolloin sairaudet tuppaavat vahvistamaan toisiaan.
Yleisimpiä päänsärkysairauksia ovat migreeni ja ns. jännityspäänsärky, -
johon pitää suhtautua tietyllä varauksella.
Tutkimusten mukaan maailmassa migreeniä sairastaa -
noin 12-15 % ihmisistä.
Naisilla tauti on miehiä yleisempää, -
mikä selittyy naisten hormonitoiminnoilla.
Jos päänsärkyä on usein ja se alentaa elämänlaatua ja toimintakykyä, -
on todennäköisin aiheuttaja migreeni.
Oirekuvat voivat tosin vaihdella aika paljon.
Päänsäryn lisäksi migreeni voi aiheuttaa pahoinvointia, -
ääni- ja valoarkuutta ja halua hakeutua vuodelepoon.
Osalla potilaista migreeni aiheuttaa esioireena auroja -
eli näkyy sahalaitoja.
Joskus niitä esiintyy ohimenevästi ilman päänsärkyä.
Näkökenttään ilmaantuu sahalaitamainen häiriö, -
ihan selvä sahalaita, kirkas tai harmaa alue, -
joka vaikeuttaa näkemistä.
Migreenin esioireena voi olla myös ongelma tuottaa puhetta -
tai harvoin toispuolinen halvaus.
Tämä ns. auraoire kestää noin 50-60 minuuttia.
No, jännityspäänsärystä taas kärsii 40 % ihmisistä jossain vaiheessa.
Jännityspäänsärky-nimikkeen käy- tössä on oltava vähän varovainen, -
koska nimike on kuitenkin harhaanjohtava.
Yleensä päänsärky ei johdu niska-hartiaseudun kivuista -
eli kansankielisesti niskajumista.
Jos näet niska on jumissa, niin niska on kipeä, ei pää.
Jos kuitataan migreeni jännityspäänsäryksi, -
siinä tehdään ilman muuta virhe. Diagnoosin tulisi olla tarkka.
Jotkut ovat alttiimpia toistuville päänsäryille.
Jotkut kärsivät jännityspäänsärystä hyvästä työasennosta huolimatta.
Yleisin oire on iltaa kohti paheneva -
tasainen, pantamainen tai vannemainen särky.
Se voi tuntua ohimoilla, päälaella tai takaraivolla.
Myös huimaus ja pahoinvointi voivat kuulua oireisiin.
Päänsärky on niin iso kokonaisuus, -
että jatkan siitä lisää ensi jaksossa.
Silloin otan esiin, mitkä päänsäryt ovat hyvin vaarallisia, -
vakavia ja edellyttävät välitöntä päivystyspoliklinikalla käyntiä.
Kiitos, kun olit mukana Herra käyttää lääkäriä -ohjelmassa!
Päänsärystä jatketaan lisää seuraavalla kerralla.
Tekstitys: Tuula-Riitta Virrankare